În contextul intenției modificării Regulamentului privind modul de achitare a indemnizației pentru închirierea spațiului locativ funcționarilor publici cu statut special din cadrul Ministerului Afacerilor Interne, aprobat prin Hotărârea Guvernului nr. 646/2018 (în continuare – Regulament), Vă prezintăm unele propuneri de îmbunătățire al acestuia, reieșind din problematica constatată în timpul implementării procedurii stabilite, după cum urmează:

1. Vedem necesar de a include în prevederile Regulamentului la cazurile de refuz de achitare a indemnizației, cazurile de închiriere contractului de chirie cu rudele de gradul I și II, analogic situației stabilite prin Regulamentul cu privire la modul de stabilire și plată a indemnizației lunare pentru închirierea spațiului locativ militarilor prin contract ai Forțelor Armate, aprobat prin Hotărârea Guvernului nr. 694/2018 ( a se vedea pct.6 subpct. 3 și pct. 11);
2. De a include în prevederile Regulamentului la cazurile de refuz de achitare a indemnizației, cazurile când nu se locuiește „de facto” și cazurile când angajații dețin locuință socială;
3. În condițiile stipulate pentru a beneficia de indemnizație este necesar de a nu deține un bun imobil în raza de 30 km de la locul de muncă, respectiv se cere instruirea aceste distanțe pentru a închiria locuință (ex. poți închiria locuință în raza de 30 km de la locul de muncă), or, sunt multe cazuri când locuințele se închiriază la 60+ km, respectiv angajatorul are povoară financiară, achitând indemnizație respectivă, dar nu dispune de personal cât mai aproape de locul de muncă și în caz de o situație (semnale de serviciu), angajații sunt disponibili în termeni mult mai mari pentru a fi prezenți la locul de muncă).
Notă: Modificările propuse sunt necesare pentru a stopa ocolirea prevederilor legale și abuz de situație, din partea unor funcționari publici. 
